

**"Қазақстан Республикасының кейбiр заң актiлерiне сақтандыру мәселелерi бойынша өзгерiс пен толықтырулар енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің Қаулысы. 2002 жылғы 29 желтоқсан N 1414

      Қазақстан Республикасының Үкiметi қаулы етеді:   
      "Қазақстан Республикасының кейбiр заң актiлерiне сақтандыру мәселелерi бойынша өзгерiс пен толықтырулар енгізу туралы" Қазақстан Республикасы Заңының жобасы Қазақстан Республикасының Парламентi Мәжiлiсiнiң қарауына енгiзiлсiн.

*Қазақстан Республикасының*   
*Премьер-Министрі*

**Жоба**

**Қазақстан Республикасының Заңы "Қазақстан Республикасының кейбiр заң актілеріне**   
**сақтандыру мәселелерi бойынша**   
**өзгерiс пен толықтырулар енгiзу туралы"**

**1-бап.** Қазақстан Республикасының мынадай заң актiлерiне өзгерiс пен толықтырулар енгiзiлсiн:

      1. "Нотариат туралы" Қазақстан Республикасының 1997 жылғы 14 шілдедегi Заңына (Қазақстан Республикасы Парламентiнiң Жаршысы, 1997 ж.,  N 13-14, 206-құжат; 1998 ж., N 22, 307-құжат; 2000 ж., N 3-4, 66-құжат; 2001 ж., N 15-16, 236-құжат; N 24, 338-құжат):   
      1) 16-баптың 2 тармағындағы "Үкiметi" деген сөз "заң актiлерi" деген сөздермен ауыстырылсын;   
      2) 27-баптың 1-тармағы мынадай мазмұндағы 10) тармақшамен толықтырылсын:   
      "10) жеке нотариустардың өздерiнiң азаматтық-құқықтық жауапкершілігiн мiндеттi сақтандыру шартын жасасудан жалтаруы және жеке нотариустардың азаматтық-құқықтық жауапкершiлiгiн мiндеттi сақтандыру туралы заңдардың өзге де талаптарын бұзу жағдайлары туралы аумақтық әдiлет органдарына хабарлайды.";   
      3) 33-баптың 1-тармағы мынадай мазмұндағы 2-1) тармақшамен толықтырылсын:   
      "2-1) жеке нотариустардың осы Заңның 16-бабының талаптарын сақтауын бақылауды ұйымдастырады және өздерiнiң азаматтық-құқықтық жауапкершiлiгін мiндеттi сақтандыру шартын жасасудан жалтаратын және жеке нотариустардың азаматтық-құқықтық жауапкершiлiгiн мiндеттi сақтандыру туралы заңдардың өзге де талаптарын бұзатын жеке нотариустарға шаралар қабылдайды;".

      2. "Аудиторлық қызмет туралы" Қазақстан Республикасының 1998 жылғы 20 қарашадағы Заңына (Қазақстан Республикасы Парламентiнiң Жаршысы, 1998 ж., N 22, 309-құжат; 2000 ж., N 22, 408-құжат; 2001 ж., N 1, 5-құжат; N 8, 52-құжат):   
      8-баптың 1-тармағы мынадай мазмұндағы 4-1) тармақшамен толықтырылсын:   
      "4-1) аудиторлардың (аудиторлық ұйымдардың) азаматтық-құқықтық жауапкершілiктi міндеттi сақтандыру шартын жасасудан жалтаруы және аудиторлар мен аудиторлық ұйымдардың азаматтық-құқықтық жауапкершілігін мiндетті сақтандыру туралы заңдардың өзге де талаптарын бұзу фактілері анықталған жағдайларда уәкілетті мемлекеттік органға хабарлайды;";

      2-бап. Осы Заң жарияланған күнінен бастап қолданысқа енгізіледі.

*Қазақстан Республикасының*   
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК